stanford-oval/wikipedia huggingface dataset:
Collide (kappale)

| ”Collide” Leona Lewis / Avicii |
| --- | --- | --- |

Singlen tiedot
 Julkaistu: 22. elokuuta 2011
 Tekijä(t): Avicii, Simon Jeffes, Arash Pournouri, Autumn Rowe, Sandy Wilhelm
 Tuottaja(t): Sandy Vee, The Young Boys
 Tyylilaji: house
 Kesto: 03.59
 Levy-yhtiö: Syco Music, J Records
Leona Lewisin muut singlet
| ”I Got You” 2010 | ”Collide” 2011 | ”Trouble” 2012 |
Aviciin muut singlet
| ”Fade into Darkness” 2011 | ”Collide” 2011 | ”Levels” 2011 |
Collide on englantilaisen laulajan Leona Lewisin ja ruotsalaisen musiikkituottajan Aviciin housekappale, joka julkaistiin singlenä 22. elokuuta 2011. Se äänitettiin Lewisin kolmatta studioalbumia, Glassheartia, varten, mutta ei lopulta päätynyt albumille.
Ennen singlen julkaisua Avicii syytti Lewisia ja tämän Syco-levy-yhtiötä plagioinnista ja "Penguin"-kappaleensa samplaamisesta ilman lupaa. Avicii ja Syco sopivat kiistan ennen asia etenemistä korkeimpaan oikeuteen ja kappale julkaistiin lopulta sekä Lewisin että Aviciin nimellä.
"Collide" keräsi kriitikoilta vaihtelevaa palautetta. Lewisin laulusuoritusta kiiteltiin, mutta kappaleen rakennetta arvosteltiin. Laulu menestyi listoilla kohtalaisesti sijoittuen Britannian singlelistalla neljänneksi. Ethan Laderin ohjaama musiikkivideo kuvattiin Kaliforniassa. Glassheartin deluxe-versiolla ollut Afrojackin remix kappaleesta oli ehdolla parhaaksi remixiksi vuoden 2012 Grammy-palkintogaalassa.
Taustaa

Lewis alkoi suunnitella Glassheart-albumia vuonna 2010 saatuaan päätökseen The Labyrinth -konserttikiertueensa. "Colliden" kirjoittivat Arash Pornouri, Autumn Rowe, Sandy Wilhelm, Simon Jeffes ja Avicii (Tim Berg). Heinäkuussa 2011 Lewis ilmoitti Twitter-sivullaan, että single kuullaan seuraavana päivänä ensimmäistä kertaa radiossa The Scott Mills Show’ssa. Hän kertoi: "Olen innoissani, koska ihmiset näkevät musiikistani uuden puolen. Pidän monista erilaisista genreistä ja tyyleistä. Mielestäni tässä laulussa on kaikki ainekset kesähitiksi. En malta odottaa, että fanini kuulevat sen, ja että voin jakaa loputkin albumista heidän kanssaan."
"Collide" julkaistiin Australiassa 22. elokuuta. Syyskuun alussa 2011 kappale tuli ladattavaksi iTunesiin yhdessä sen remixien kanssa. Glassheartin oli aluksi määrä ilmestyä marraskuussa 2011 seuraten singlen julkaisua, mutta lopulta albumi julkaistiin vasta lokakuussa 2012, eikä "Collide" sisältynyt sen kappalelistaan.
Taustaa > Oikeusjuttu

Pian "Colliden" ensisoiton jälkeen sitä alettiin vertailla Aviciin kappaleeseen "Penguin". Alun perin Lewisin piti olla singlen ainoa esittäjä, minkä seurauksena Avicii haastoi Lewisin ja tämän levy-yhtiö Syco Musicin oikeuteen syyttäen heitä "Penguinin" samplaamisesta ilman lupaa. Avicii itse oli samplannut kappaleen Penguin Cafe Orchestran laulusta "Perpetuum Mobile". Aviciin manageri Ash Pournouri kertoi tiedotteessa oikeusjutusta näin: "Me olimme siinä luulossa, että he samplaisivat alkuperäistä kappaletta, mutta he päätyivät kopioimaan meidän versiotamme. Emme olleet  antaneet Sycolle lupaa käyttää meidän versiotamme." Avicii vaati, että kappaletta ei julkaistaisi ennen kuin asia saataisiin käsiteltyä.
Ennen kiistan etenemistä korkeimpaan oikeuteen Lewis twiittasi Aviciin olleen tietoinen hänen versionsa käytöstä: "Avicii tiesi tilanteesta ja suostui siihen. Kun hän lähetti sävellyksensä sanojen kirjoittamista varten, minä rakastuin hänen versioonsa ja olen sitä mieltä, että hän on todella lahjakas." Myös Syco vastasi syytteeseen tiedottaen, että Avicii oli ollut aina aikeissa työskennellä Lewisin kanssa, ja että hänet mainittaisiin kappaleessa. Vastauksena Avicii syytti Lewistä ja levy-yhtiötä valehtelemisesta: "Kiitos, kun syytitte minua valehtelemisesta ja puhuitte puolestani. Emme ole koskaan tavanneet tai edes puhuneet, joten voisitteko kertoa minulle ja managerilleni, kuka sanoi teille noin."
Vain tunteja ennen oikeusistunnon alkamista Syco julkaisi tiedotteen, jonka mukaan osapuolet ovat päässeet ratkaisuun asiasta. Lewis olisi kappaleen pääartisti ja Avicii esiintyisi mukanaolevana artistina. Myöhemmin Avicii sanoi: "Olen ilonen, että tilanne Leonan kanssa saatiin viimeinkin ratkaistua. Musiikki on vastaus kaikkeen. Olemme viimein päässeet sopimukseen Leonan kanssa kaikista ongelmista. Olen hyvin onnellinen voidessani jatkaa eteenpäin ja jatkaa hittien tekemistä, hyvin onnellinen voidessani jatkaa eteenpäin Leonan kanssa ja keskittyä saamaan hitti yhdessä."
Sävellys ja sanoitus

Musiikkinäytteet
”Collidessa” on tunnistettava pianoriffi, joka jatkuu läpi koko kappaleen. Näyte on kappaleen lopusta.
Äänitiedostojen kuunteluohjeet
Kappale on sävelletty F-duuriin ja sen tempo on 128 iskua minuutissa. Laulu on rakennettu sykkivän rytmin ja pianoriffin ympärille ja siinä on elementtejä housemusiikista. Lewisin äänenkorkeus vaihtelee välillä F4–E♭5. Kappaleessa Lewis käyttää paljon harmonioita.
Popcrushin arviossa huomattiin, että laulaja pidätteli ääntään kappaleessa: "Lewis harjoittaa uskomatonta pidättäytymistä, kun hän ei päästä hänen huomattavan, koko huoneen täyttävän ja kadehdittavan äänensä soida niinkuin olemme tottuneet." Arvostelija kuitenkin sanoi, ettei kappaleen loppuosassa tätä ongelmaa enää ole. "Collide" on rakkauslaulu, jossa Lewis lupaa lohduttaa ja ymmärtää rakastettuaan, kun hän on masentunut.
Vastaanotto

Amy Sciarretto Popcrushista antoi kappaleelle kolme tähteä viidestä kehuen Lewisin ääntä ja arvellen, että tätä fanit ovat häneltä kaivanneet. Digital Spy piti laulusta kirjoittaen, että Lewis yhdisti kykynsä laulaa power balladeja tanssikappaleeseen. Sivuston kriitikko vertasi "Collidea" Katy Perryn Firework-kappaleeseen. Popdustin Katherine St. Asaph kehui myös Lewisin laulusuoritusta, muttei silti vakuuttunut kappaleesta. Michael Craggin mielestä kappale laski ja nousi väärissä paikoissa eikä pysynyt koossa.
Vastaanotto > Huomionosoitukset

| 0 | 1 | 2 | 3 |
| --- | --- | --- | --- |

| Vuosi | Palkinto | Kategoria | Tulos |
| 2012 | Grammy Awards | Paras remix (Afrojack remix) | Ehdokkuus |
Musiikkivideo

"Colliden" musiikkivideo kuvattiin rannalla Malibussa, ja sen ohjasi Ethan Lader. Kun videoon haettiin avustajia, sitä kuvailtiin kauniiksi ja elokuvamaiseksi videoksi, joka esittelee Leona Lewisin luonnollista kauneutta. "Se tulee olemaan kutsuva, seksikäs ja luonnollinen", tiedotteessa kerrottiin. Videolla Lewis näyttäytyy rannalla erilaisissa ympäristöissä, kuten vanhassa autossa tai rantavedessä. Videon edetessä päivä vaihtuu yöksi ja artisti istuu rannalla tulen valossa. Digital Spyn toimittaja Ryan Love kehui videota kirjoittaen, että se näyttää Lewisistä uuden puolen. Idolator vertasi videota Katy Perryn "Teenage Dreamin" musiikkivideoon.
Kappaleet

"Collide" (Radio Edit) – 3:59
"Collide" (Extended Version) – 6:47
"Collide" (Afrojack Remix) – 5:53
"Collide" (Alex Gaudino & Jason Rooney Remix) – 7:37
"Collide" (Cahill Remix) – 6:18
Listasijoitukset

| Lista (2011) | Korkein sijoitus |
| --- | --- |
 Belgia: 6
 Irlanti: 3
 Iso-Britannia: 4
 Itävalta: 29
 Skotlanti: 4
 Slovakia: 89
 Yhdysvallat (Dance Songs): 1
Avicii
Musiikkivideo kuvattiin Malibussa, Kaliforniassa.
Hōgen-kapina

Hōgen-kapina. Kuvan vasemmassa reunassa mustassa sotisovassa Taira no Tadamasa
Hōgen-kapina (jap. 保元の乱, Hōgen no ran) oli vuonna 1156 käyty sisällissota Japanissa. Se käytiin keisarin vallanperimyksen ja Fujiwara-klaanin sijaishallitsijoiden sisäisten kiistojen vuoksi. Sitä seurasivat samuraiklaanien vallan vakiintuminen ja Japanin historian ensimmäisen samuraijohtoisen hallituksen perustaminen. Sota on saanut nimensä Hōgen-aikakausinimestä.
Kun luostarikeisari Toba oli kuollut, keisari Go-Shirakawa ja vallasta vetäytynyt keisari Sutoku kiistelivät vallanperimyksestä ja luostarikeisarijärjestelmän jatkosta. Fujiwara no Tadamichi asettui Go-Shirakawan puolelle, kun taas hänen pikkuveljensä Fujiwara no Yorinaga tuki Sutokua. Kumpikin osapuoli houkutteli Minamoto- ja Taira-samuraiklaaneja puolelleen. Minamoto-klaanin pää Minamoto no Tameyoshi ja Taira no Tadamasa asettuivat Sutokun ja Yorinagan kannalle, mutta Minamoto no Yoshitomo ja Taira-klaanin pää Taira no Kiyomori tukivat Go-Shirakawaa ja Tadamichiä.
10. heinäkuuta 1156 osapuolten joukot kohtasivat Kiotossa. Sutokun puolella Minamoto no Tametomo (Minamoto no Tameyoshin poika) ehdotti yöllistä hyökkäystä vihollisen palatsiin, mutta Fujiwara no Yorinaga ei hyväksynyt hänen strategiaansa. Samaan aikaan heidän vihollisensa Minamoto no Yoshitomo ehdotti samanlaista suunnitelmaa ja myös toteutti sen. Yöllä 11. heinäkuuta Kiyomori ja Yoshitomo johtivat 600 hengen ratsuväkiosastoa hyökkäyksessä Sutokun palatsiin. Kiyomori hyökkäsi länsiportille, jota vartioi Tametomo. Tametomo karkotti Kiyomorin joukot loistavilla jousiammuntataidoillaan. Sitten Yoshitomo hyökkäsi Tametomoa vastaan, mutta hänetkin torjuttiin. Sutokun samurait taistelivat ankarasti hyökkääjiä vastaan.[lähde? ]
Yoshitomo ehdotti, että vihollisen palatsi sytytettäisiin tuleen. Niinpä Sutokun samurait joutuivat kamppailemaan nyt sekä liekkejä että Go-Shirakawan joukkoja vastaan ja pakenivat jättäen Go-Shirakawan liittolaiset voitokkaiksi taistelukentälle.[lähde? ]
Voittaessaan Sutokun Go-Shirakawan joukot mahdollistivat keisari Nijōn nousun valtaistuimelle ja Go-Shirakawan siirtymisen luostarikeisariksi vuonna 1158. Sutoku karkotettiin Sanukin provinssiin Shikokulla, Fujiwara no Yorinaga kaatui taistelussa ja Minamoto no Tameyoshi sekä Taira no Tadamasa teloitettiin. Tametomo selviytyi taistelusta ja pakotettiin pakenemaan. Minamoto no Yoshitomosta tuli Minamoto-klaanin pää isänsä kuoleman jälkeen – yhdessä Taira no Kiyomorin kanssa hän onnistui nostamaan kaksi samuraiklaania uusiksi, merkittäviksi poliittisiksi voimiksi Kiotossa.[lähde? ]
Hōgen-kapinan tulos ja Minamoto- ja Taira-klaanien välinen kilpailu johti Heiji-kapinaan vuonna 1160. Kamakura-kauden eepos Hōgen monogatari kertoo Hōgen-kapinaan osallistuneiden samuraiden teoista. Yhdessä Heiji monogatarin ja Heike monogatarin kanssa se kuvaa Minamoto- ja Taira-klaanien nousua ja tuhoa.
E. B. Höijer
Teoksia

Yksi ylösrakendavainen ja vakavanlystillinen Visu siitä Jojensuun Theatherista ja sen lähellä Hengilöistä. Aiadeltu ja ylöspandu Sacceus Myrkynheimolta, runoja. Joensuun teatteri, Joensuu 1925
Hyväntuulen siämeni. Pernjänkiälissi pila praakninkei vähä lystemppä sortti. Ulosfunteeranu ja ylöstelläny E.B. Höijer. Otava 1927, näköispainos Perniön kunta 1983
Krintlä faarin kolmas naimine ja muit uussi pernjänkiälissi hyväntuule siämeni. WSOY 1930, näköispainos Perniön kunta 1983
Suomennoksia

Ragnar Lyden : Kvantitativisen kemiallisen analysin laskutehtäviä sekä johtavia selityksiä: vastauksilla ja ratkaisuilla varustettu; suomentanut E. B. Höijer. Lilius & Hertzberg, Helsinki 1917 (alkuteos Räkneuppgifter i kvantitativ kemisk analys jämte inledande förklaringar sammanställda)
Aiheesta muualla

Aira Roivaisen Hajamietteitä Pöljältä-blogi 12.9.2018 : Siilinjärven asemalla - Yrjö Räisänen ja apteekkari Höijer
Perniö viettää 600-vuotisjuhlaa, teksti Niilo Vapaavuori, valokuvat E. B. Höijer, Suomen Kuvalehti, 21.06.1930, nro 25, s. 29, Kansalliskirjaston digitaaliset aineistot
Edvard Kardelj-Sperans

Edvard Kardelj-Sperans.
Edvard Kardelj-Sperans (27. tammikuuta 1910 Ljubljana, Slovenia, Itävalta-Unkari – 10. helmikuuta 1979 Ljubljana, Jugoslavia) oli jugoslavialainen kommunistipoliitikko, valtiomies, Jugoslavian ulkoministeri 1948–1953, kirjailija. Kansallisuudeltaan hän oli sloveeni. Häntä pidetään Jugoslavian omintakeisen kommunismin keskeisenä teoreetikkona.
Kardelj syntyi Ljubljanassa, Sloveniassa, Itävalta-Unkarissa. Hän toimi laittomassa kommunistipuolueessa, ja oli tämän vuoksi ollut vangittuna 1930-luvulla. Toisen maailmansodan hän toimi partisaanijoukoissa. Hän oli yksi merkittävimmistä kommunistisen ideologian teoreetikoista Josip Broz Titon hallituksessa Jugoslaviassa. Hän toimi Jugoslavian sotilasjärjestössä KOS. Hän myös johti Jugoslavian neuvotteluja Stalinin kanssa 1940-luvun lopulla ja oli vaikuttamassa Jugoslavian irrottautumiseen Neuvostoliiton valtapiiristä.
Hän toimi myös YK:ssa ja Pariisin rauhankokouksessa 1946 Jugoslavian ulkoministerinä. Hänen merkittävimpiä kirjojaan olivat Slovenian kansallisuuskysymysten kehittäminen (1939) ja Vaihtoehtoinen kommunistiohjelma vuonna 1958, joka huononsi uudelleen suhteita Neuvostoliittoon. Kardeljin oli osasyyllinen puoluetoveri Aleksandar Rankovicin kukistumiseen vuonna 1966. Kardelj kuoli Ljubljanassa. Kardelj oli Tiede- ja taideakatemian jäsen (SAZO) ja oli virallisesti kunnioitettu kansallissankari. Plocen rannikkokaupunki eteläisessä Kroatiassa oli uudelleen nimetty Kardeljoksi hänen kunniakseen vuosina 1950–1954 ja 1980–1990.
Aiheesta muualla

Kuvia tai muita tiedostoja aiheesta Edvard Kardelj-Sperans Wikimedia Commonsissa
Emmanuel Pahud

Emmanuel Pahud vuonna 2009.
Emmanuel Pahud (s. 27. tammikuuta 1970) on ranskalais-sveitsiläinen huilisti. Hän aloitti soitto-opinnot kuuden vanhana ja valmistui 1990 Pariisin konservatorion palkittuna oppilaana. Hän jatkoi opintojaan Aurèle Nicolet'n johdolla. Hän on voittanut Koben, Duinon ja Geneven kansainväliset huilukilpailut.
Aiheesta muualla

Kuvia tai muita tiedostoja aiheesta Emmanuel Pahud Wikimedia Commonsissa
Dream5

Dream5 (ドリーム５) on vuonna 2009 perustettu laulu -ja tanssiryhmä, joka toimii Avex Group:in alaisena. Ryhmän päälaulajat ovat Kotori ja Mikoto.
Minialbumit

Run on the Future (julkaistu 10. maaliskuuta  2010)
DAYS (julkaistu 4. toukokuuta 2011)
Singlet

I don't obey ~Bokura no Pride (julkaistu 4.11.2009)
Tabidachi no Uta (julkaistu 10.3.2010)
Bokura no Natsu! (julkaistu 4.8.2010)
Koi no Dial 6700 (julkaistu 1.1.2011)(cover)
Like & Peace (julkaistu 20.7.2011)
Kirakira Everyday (julkaistu 4.1.2012)
I★my★me★mine/EZ DO DANCE (julkaistu 2.5.2012)
READY GO!!/Wake Me Up! (julkaistu 15.8.2012)
Shekimeki (julkaistu 7.11.2012)
Come on!/Doremifa Sorairo (julkaistu 6.2.2013)
Hop! Step! Dance↑↑(2013)
We are Dreamer(2013)
Break Out / Youkai Taisou Daiichi (2014)
ダン・ダン ドゥビ・ズバー!(2014) (Dan・Dan Dobi・Zuba) (2014)
Youkai Taisou Daini (2015)
Jäsenet

Nimi: Shigemoto Kotori (jap. 重本ことり)
Lempinimi: Kotori (ことり), Shiisan (しーさん), Shiizaburou (しーざぶろう) Buuko (ブー子), Kocchan (こっちゃん), Koppi (こっぴい), Shige (しげ)
s. 5. lokakuuta 1996
Kotikaupunki: Tokushima
Pituus: 147.5 cm
Verityyppi: ?
Nimi: Hibi Mikoto (jap. 日比美思)
Lempinimi: Mikocchan (みこっちゃん,) Mii-chan (みーちゃん)
s. 20. syyskuuta 1998
Kotikaupunki: Kanagawa
Pituus: 162 cm
Verityyppi: B
Nimi: Ohara Yuuno (jap. 大原優乃)
Lempinimi: Yuuno (ゆーの), Yuutan (ゆうたん)
s. 8. lokakuuta 1999
Kotikaupunki: Kagoshima
Pituus: 150 cm
Verityyppi: A
Nimi: Takano Akira (jap. 高野洸)
Lempinimi: Akira
s. 22. heinäkuuta 1997
Kotikaupunki: Fukuoka
Pituus: 165 cm
Verityyppi: B
Nimi: Tamakawa Momona (jap. 玉川桃奈)
Lempinimi: Momo (もも) Momona (ももな) Momoko (ももこ) Tamachan (たまちゃん)
s. 24. maaliskuuta 1997
Kotikaupunki: Miyagi
Pituus: 153 cm
Verityyppi: O
David di Tommaso

David di Tommaso
David di Tommaso (6. lokakuuta 1979 Échirolles, Ranska – 29. marraskuuta 2005 De Meern, Alankomaat) oli ranskalainen jalkapalloilija. Di Tommaso pelasi puolustajan paikalla.
Ura

David di Tommaso aloitti ammattilaisuransa Ranskan pääsarjassa kaudella 1998–1999 AS Monacon riveissä. Di Tommaso sai Monacossa peliaikaa harvakseltaan; kolmen kauden aikana hänelle kertyi yhteensä 14 liigaottelua. Hän voitti kuitenkin Ranskan mestaruuden kaudella 1999–2000 ja pääsi pelaamaan AS Monacon kanssa Mestarien liigaa kaudella 2000–2001.
Di Tommaso siirtyi kesken kauden 2000–2001 Ranskan pääsarjajoukkue CS Sedan Ardennes'iin, jossa hän sai enemmän peliaikaa. Hän pelasi Sedanissa neljän kauden ajan, joista kolme kautta Ligue 1:ssä ja viimeinen Ligue 2:ssa eli Ranskan toiseksi ylimmällä sarjatasolla. Ainoan maalinsa Ligue 1:ssä hän teki lokakuussa 2002 Bordeaux'ta vastaan.
Kaudeksi 2004–2005 di Tommaso siirtyi Alankomaiden pääsarjaan (Eredivisie) FC Utrechtin joukkueeseen. Samalla kaudella hän pelasi myös UEFA Cupissa. Hän pelasi Eredivisiessä kahdella kaudella 44 ottelua ja teki yhden maalin elokuussa 2005 AZ Alkmaaria vastaan. Jälkimmäisellä kaudella hän pelasi täydet minuutit joukkueensa kaikissa Eredivisie-otteluissa ennen kuolemaansa.
David di Tommaso kuoli 26 vuoden ikäisenä kotonaan sydämen petettyä hänen nukkuessaan.
Suosittu pelaaja

David di Tommaso valloitti heti ensimmäisellä kaudellaan Eredivisiessä utrechtilaisten sydämet. Fanit valitsivat hänet kauden 2004–2005 päätteeksi joukkueen parhaaksi pelaajaksi. FC Utrecht kunnioitti di Tommason muistoa "jäädyttämällä" hänen pelipaitansa (numero 4).
Joukkueet

AS Monaco FC (1998–2000), Ligue 1, 14 ottelua, 0 maalia
CS Sedan-Ardennes (2000–2003), Ligue 1, 51 ottelua, 1 maali
CS Sedan-Ardennes (2003–2004), Ligue 2, 26 ottelua, 1 maali
FC Utrecht (2004–2005), Eredivisie, 44 ottelua, 1 maali
Saavutukset

Yksi Ranskan mestaruus (1999–2000)
Diskoteka Avarija

| Diskoteka Avarija |
| --- | --- |

Tiedot
Toiminnassa:  1990–
Tyylilaji:  disco, pop, rock
Kotipaikka:   Ivanovo, Venäjä
Laulukieli:  venäjä
Jäsenet:  Anna Hohlova   Aleksei Ryžov   Aleksei Serov  
Entiset jäsenet:  Nikolai Timofeev   Oleg Žukov †  
Levy-yhtiö:  ARS Records   Soyuz   Corporation Avariya  
Aiheesta muualla
www.avariya.ru (venäjäksi)
Infobox OKNimi-testi OK: 
Diskoteka Avarija (ven. Дискотека Авария) on venäläinen disko- ja popyhtye. Yhtye oli perustettu vuonna 1990 Ivanovossa.
Kokoonpano > Jäsenet

Aleksei Ryžov
Aleksei Serov
Kokoonpano > Entiset jäsenet

Anna Hohlova (jätti yhtyeen 2020)
Nikolai Timofejev (jätti yhtyeen heinäkuussa 2012)
Oleg Žukov (kuoli vuonna 2002)
Diskografia > Albumit

Девушка за рулём (2014)
Недетское время (2011)
Четверо парней (2006)
Маньяки (2001)
Авария Против! (2000)
Марафон (1999)
Танцуй со мной'1997)
Diskografia > Singlet

Серенада (2007)
Зло (2007)
Малинки (2006)
Опа (2006)
Песенка Разбойников (2005)
Если хочешь остаться (2005)
Суровый рэп (2004)
Небо Ремикс (2003)
Небо (2003)
Х.Х.Х.И.Р.Н.Р. (2002)
Disco Superstar (2002)
Яйца (2001)
На острие атаки (2001)
Заколебал Ты!  (2001)
Влечение (2000)
Некуда деваться (2000)
Новогодняя (1999)
Пей Пиво (1999)
Ты Кинула (1998)
Давай, Авария (1998)
Aiheesta muualla

Virallinen kotisivu
Didier Auriol

| Didier Auriol |
| --- | --- |
 Auriol Suomen rallissa 2001
Henkilötiedot
Syntynyt: 18. elokuuta 1958 (ikä 66) Montpellier
Kansalaisuus:   Ranska
WRC-ura
Aktiivivuodet:  1984–2005
Kartanlukija(t):   Bernard Occelli  Denis Giraudet
Entiset tallit:  Austin Rover, Ford, Martini Lancia  Toyota, Subaru, Mitsubishi  SEAT, Peugeot, Škoda
Kilpailuja:  152
Maailmanmestaruuksia:  1 (1994)
Voittoja:  20
Palkintosijoja:  53
Erikoiskoevoittoja:  554
MM-pisteitä:  747
Ensimmäinen kilpailu:  Korsikan ralli 1984
Ensimmäinen voitto:  Korsikan ralli 1988
Viimeinen voitto:  Katalonian ralli 2001
Viimeinen kilpailu:  Monte Carlo -ralli 2005
Didier Auriol (s. 18. elokuuta 1958 Montpellier) on ranskalainen entinen ralliautoilija. Ennen ralliuraansa hän ajoi ambulanssia kotimaassaan. Uransa Auriol aloitti verraten myöhään vasta pitkälti päälle 20-vuotiaana. Auriol onkin sanonut, että ei ajamista tarvitse opetella nuorena; se tulee luonnostaan, jos on tullakseen.
Auriol voitti urallaan kerran maailmanmestaruuden, vuonna 1994 ajaessaan Toyotalla.
Ura > Rallin MM-sarja

Auriol ajoi Ranskan mestariksi 1986.
Auriolin ensimmäinen voitto rallin MM-sarjassa oli Korsikan rallissa vuonna 1988. Samana vuonna Suomen rallin jälkeen hän sai yhteydenoton Lancialta.
Kaudella 1992 hän voitti kuusi kilpailua, mutta sai seitsemästä muusta kilpailusta vain yhden pisteen. Kauden viimeisenä ajettavaan kilpailuun hän lähti kolmantena kolmen pisteen päässä johtavasta Carlos Sainzista. Auriol menetti mestaruuden kauden viimeisessä kilpailussa moottoririkon vuoksi. Auriol jäi MM-sarjassa kolmanneksi Sainzin ja Juha Kankkusen jälkeen.
Kaudella 1994 Auriol voitti ensimmäisenä ranskalaisena rallin maailmanmestaruuden Toyotalla.
Auriol on voittanut 20 kilpailun MM-tasolla. Hän ajoi viimeisen täyden kautensa 2003 Škoda Fabia WRC:llä. Sen jälkeen on osallistunut yksityistallien kalustolla muun muassa Monte Carlon ralliin vuonna 2005.
Ura > MM-rallien jälkeen

Uransa jälkeen Auriol pyöritti omaa hotellibisnestä Ranskassa. Auriol ei lopettanut moottoriurheilua ja
vuonna 2008 ilmoitettiin, että Auriol osallistuu ainakin yhteen IRC-ralliin Fiat Grande Punto Super 2000 autolla, kartturinaan Denis Giraudet. Auriol ajoi monia IRC-ralleja, mutta kärsi teknisistä ongelmista. Auriol ilmoittautui vuoden 2009 Monte Carlon ralliin, joka avasi IRC-kauden, mutta ei kuulunut WRC-sarjaan. Auriol joutui kuitenkin keskeyttämään kilpailun heti ensimmäisenä päivänä.
Auriol oli mukana Ranskan joukkueessa vuoden 2009 Rally of The Nations -kisassa ja sijoittui joukkuetoverinsa Brice Tirabassin kanssa kolmanneksi.
Kun auton säädöt olivat kohdallaan ja Auriolilla oli "the feeling", kuten itse kutsui, oli Auriol pitelemätön. Hän on yksi ralliautoilun legendoja. Auriol on voittanut Henri Toivosen muistoksi järjestettävän Mestareiden kisan neljä kertaa (1993, 1994, 1996, 1999), eli useammin kuin kukaan muu.
WRC-voitot

|   #   | Kausi | Osakilpailu | Kartanlukija | Auto |
| --- | --- | --- | --- | --- |
| 1 | 1988 |  32. Korsikan ralli | Bernard Occelli | Ford Sierra RS Cosworth |
| 2 | 1989 |  33. Korsikan ralli | Bernard Occelli | Lancia Delta Integrale |
| 3 | 1990 |  58. Monte Carlo -ralli | Bernard Occelli | Lancia Delta Integrale 16V |
| 4 | 1990 |  33. Korsikan ralli | Bernard Occelli | Lancia Delta Integrale 16V |
| 5 | 1990 |  32. Sanremon ralli | Bernard Occelli | Lancia Delta Integrale 16V |
| 6 | 1991 |  33. Sanremon ralli | Bernard Occelli | Lancia Delta Integrale 16V |
| 7 | 1992 |  60. Monte Carlo -ralli | Bernard Occelli | Lancia Delta HF Integrale |
| 8 | 1992 |  36. Korsikan ralli | Bernard Occelli | Lancia Delta HF Integrale |
| 9 | 1992 |  39. Akropolis-ralli | Bernard Occelli | Lancia Delta HF Integrale |
| 10 | 1992 |  12. Argentiinan ralli | Bernard Occelli | Lancia Delta HF Integrale |
| 11 | 1992 |  42. 1000 Lakes Rally | Bernard Occelli | Lancia Delta HF Integrale |
| 12 | 1992 |  5. Australian ralli | Bernard Occelli | Lancia Delta HF Integrale |
| 13 | 1993 |  61. Monte Carlo -ralli | Bernard Occelli | Toyota Celica Turbo 4WD |
| 14 | 1994 |  38. Korsikan ralli | Bernard Occelli | Toyota Celica Turbo 4WD |
| 15 | 1994 |  14. Argentiinan ralli | Bernard Occelli | Toyota Celica Turbo 4WD |
| 16 | 1994 |  36. Sanremon ralli | Bernard Occelli | Toyota Celica Turbo 4WD |
| 17 | 1995 |  39. Korsikan ralli | Denis Giraudet | Toyota Celica GT-Four ST205 |
| 18 | 1998 |  34. Katalonian ralli | Denis Giraudet | Toyota Corolla WRC |
| 19 | 1999 |  3. Kiinan ralli | Denis Giraudet | Toyota Corolla WRC |
| 20 | 2001 |  37. Katalonian ralli | Denis Giraudet | Peugeot 206 WRC |
Aiheesta muualla

eWRC-sivustolla (englanniksi)
Tilastoja
Auriolin tulokset (Arkistoitu – Internet Archive)
Tietoa Auriolista (Arkistoitu – Internet Archive)
Rallin maailmanmestarit